钦定古今图书集成/明伦汇编/闺媛典/第282卷 > 皇清十五 > 段廷琰妻万氏
## 钦定古今图书集成/明伦汇编/闺媛典/第282卷 > 皇清十五 > 段廷琰妻万氏

按《武进县志》：“万氏，段廷琰妻。年十八，归廷琰。琰以咯血成瘵，氏昼夜治药，七阅月不倦。及亡，无子，一女殊幼，氏年二十二，姑孙氏性严，凡缝纫烹饪之役，稍不慊，诟谇即至，氏曲顺不敢拂。仲兄户侯举进士还里，氏归宁，伯兄谋夺其志，私与媒氏约，一妇窃以告，氏大恚，入兄室，毁其几器殆尽。兄走匿不敢出一语，自” 是不复过伯兄门。姑死，哀恸，治丧事尽力。翁死，亦如之。顺治己丑卒，年五十六。